Фарміраванне лексіка-граматычных сродкаў мовы і развіццё звязнага маўлення

***КАСТРЫЧНІК***

 **Тэма: ВОСЕНЬ. НАДВОР’Е.**

**Веды:**

* аб асноўных прыкметах восені;
* аб змяненнях у раслінным і жывёльным свеце;
* аб працы людзей на полях ( збор ураджаю агародніны і садавіны);
* аб падрыхтоўцы людзей, звяроў, птушак да зімы (старшая група);
* аб назвах і паслядоўнасці восеньскіх месяцаў (старшая група);
* аб характэрных прыкметах кожнага перыяда восені (раняя, залатая, позняя)(старшая група).

 **Уменні:**

* вызначаць пору года па асноўных прыкметах (пахаладала, ападаюць лісты з дрэў, на небе хмары, птушкі адлятаюць у цёплыя краіны, на полетках, агарадах збіраюць ураджай)
* назіраць і заўважаць змены ў жывой і нежывой прыродзе, у адзенні, у дзейнасці людзей;
* суадносіць пейзажны або сюжэтны малюнак з адпаведнаю парой года;
* усталёўваць сувязі паміж прыроднымі з’явамі (стала халадно – знікаюць насякомыя, птушкі адлятаюць у цёплыя краіны;
* выбіраць адзенне ў адпаведнасці з парой года (старшая група);
* вызначаць і называць прыкметы характэрныя для кожнага перыяда восені (раняй, залатой, позняй).

***Слоўнік:***

**назоўнікі**: восень, дождж, хмары, парасон, лісты, вецер, поўдзень, дрэвы, ураджай, агародніна, садавіна.(сярэдняя група); надвор’е, лістапад, гняздо, вырай.(старшая група).

**дзеясловы**: наступаць, жаўцець, ійсці, дзьмуць, адлятацць, рыхтавацца да зімы.(сярэдняя група); ападаць, шапацець, кружыцца, сохнуць, ліць, імжыць, капаць, збіраць.(старшая група).

**прыметнікі**: восеньскі, халодны, цёплы, сухі, мокры, брудны, моцны, дробны (дождж).(сярэдняя група); раняя, залатая, позняя (восень), шэрае(неба), рознакаляровы, пахмурны, голыя (дрэвы), сумны, сонечны, пералётныя (птушкі).(старшая група).

**прыслоўі**: сыра, халадно, цяпло, прыгожа, чыста, позна, рана.(сярэдняя, старшаягрупа).